plato-philosophy.epistulae-dub 8.356
ἐπὶ δὲ τούτοις σύμπασιν ἀδόλῳ γνώμῃ καὶ ὑγιεῖ μετὰ θεῶν βασιλέα στήσασθε , πρῶτον μὲν τὸν ἐμὸν ὑὸν χαρίτων ἕνεκα διττῶν , τῆς τε παρʼ ἐμοῦ καὶ τῆς παρὰ τοῦ ἐμοῦ πατρός—ὁ μὲν γὰρ ἀπὸ βαρβάρων ἠλευθέρωσεν ἐν τῷ τότε χρόνῳ τὴν πόλιν , ἐγὼ δὲ ἀπὸ τυράννων νῦν δίς , ὧν αὐτοὶ μάρτυρες ὑμεῖς γεγόνατε—δεύτερον δὲ δὴ ποιεῖσθε βασιλέα τὸν τῷ μὲν ἐμῷ πατρὶ ταὐτὸν κεκτημένον ὄνομα , ὑὸν δὲ Διονυσίου , χάριν τῆς τε δὴ νῦν βοηθείας καὶ ὁσίου τρόπου · ὃς γενόμενος τυράννου πατρὸς ἑκὼν τὴν πόλιν ἐλευθεροῖ , τιμὴν αὑτῷ καὶ γένει ἀείζωον ἀντὶ τυραννίδος ἐφημέρου καὶ ἀδίκου κτώμενος . τρίτον δὲ προκαλεῖσθαι χρὴ βασιλέα γίγνεσθαι Συρακουσῶν , ἑκόντα ἑκούσης τῆς πόλεως , τὸν νῦν τοῦ τῶν πολεμίων ἄρχοντα στρατοπέδου , Διονύσιον τὸν Διονυσίου , ἐὰν ἐθέλῃ ἑκὼν εἰς βασιλέως σχῆμα ἀπαλλάττεσθαι , δεδιὼς μὲν τὰς τύχας , ἐλεῶν δὲ πατρίδα καὶ ἱερῶν ἀθεραπευσίαν καὶ τάφους , μὴ διὰ φιλονικίαν πάντως πάντα ἀπολέσῃ βαρβάροις ἐπίχαρτος γενόμενος . τρεῖς δʼ ὄντας βασιλέας , εἴτʼ οὖν τὴν Λακωνικὴν δύναμιν αὐτοῖς δόντες εἴτε ἀφελόντες καὶ συνομολογησάμενοι , καταστήσασθε τρόπῳ τινὶ τοιῷδε , ὃς εἴρηται μὲν καὶ πρότερον ὑμῖν , ὅμως δʼ ἔτι καὶ νῦν ἀκούετε . ἐὰν ἐθέλῃ τὸ γένος ὑμῖν τὸ Διονυσίου τε καὶ Ἱππαρίνου ἐπὶ σωτηρίᾳ Σικελίας παύσασθαι τῶν νῦν παρόντων κακῶν , τιμὰς αὑτοῖς καὶ γένει λαβόντες εἴς τε τὸν ἔπειτα καὶ τὸν νῦν χρόνον , ἐπὶ τούτοις καλεῖτε , ὥσπερ καὶ πρότερον ἐρρήθη , πρέσβεις οὓς ἂν ἐθελήσωσιν κυρίους ποιησάμενοι τῶν διαλλαγῶν—εἴτε τινὰς αὐτόθεν εἴτε ἔξωθεν εἴτε ἀμφότερα—καὶ ὁπόσους ἂν συγχωρήσωσιν · τούτους δʼ ἐλθόντας νόμους μὲν πρῶτον θεῖναι καὶ πολιτείαν τοιαύτην , ἐν ᾗ βασιλέας ἁρμόττει γίγνεσθαι κυρίους ἱερῶν τε καὶ ὅσων ἄλλων πρέπει τοῖς γενομένοις ποτὲ εὐεργέταις , πολέμου δὲ καὶ εἰρήνης ἄρχοντας νομοφύλακας ποιήσασθαι ἀριθμὸν τριάκοντα καὶ πέντε μετά τε δήμου καὶ βουλῆς . δικαστήρια δὲ ἄλλα μὲν ἄλλων , θανάτου δὲ καὶ φυγῆς τούς τε πέντε καὶ τριάκοντα ὑπάρχειν · πρὸς τούτοις τε ἐκλεκτοὺς γίγνεσθαι δικαστὰς ἐκ τῶν νῦν ἀεὶ περυσινῶν ἀρχόντων , ἕνα ἀφʼ ἑκάστης τῆς ἀρχῆς τὸν ἄριστον δόξαντʼ εἶναι καὶ δικαιότατον · τούτους δὲ τὸν ἐπιόντα ἐνιαυτὸν δικάζειν ὅσα θανάτου καὶ δεσμοῦ καὶ μεταστάσεως τῶν πολιτῶν ·
Lemmas: ἐπί δέ οὗτος σύμπας ἄδολος γνώμη καί ὑγιής μετά θεός βασιλεύς ἵστημι , πρῶτος μέν ὁ ἐμός υἱός χάρις ἕνεκα δισσός , ὁ τε παρά ἐγώ καί ὁ παρά ὁ ἐμός πατρός—ὁ μέν γάρ ἀπό βάρβαρος ἐλευθερόω ἐν ὁ τότε χρόνος ὁ πόλις , ἐγώ δέ ἀπό τύραννος νῦν δίς , ὅς αὐτός μάρτυς σύ γεγονατε—δευτερος δέ δή ποιέω βασιλεύς ὁ ὁ μέν ἐμός πατήρ αὐτός κτάομαι ὄνομα , υἱός δέ Διονύσιος , χάριν ὁ τε δή νῦν βοήθεια καί ὅσιος τρόπος · ὅς γίγνομαι τύραννος πατήρ ἑκών ὁ πόλις ἐλευθερόω , τιμή ἑαυτοῦ καί γένος ἀείζωος ἀντί τυραννίς ἐφήμερος καί ἄδικος κτάομαι . τρίτος δέ προκαλέω χρή βασιλεύς γίγνομαι Συράκουσαι , ἑκών ἑκών ὁ πόλις , ὁ νῦν ὁ ὁ πολέμιος ἄρχω στρατόπεδον , Διονύσιος ὁ Διονύσιος , ἐάν ἐθέλω ἑκών εἰς βασιλεύς σχῆμα ἀπαλλάσσω , δείδω μέν ὁ τύχη , ἐλεέω δέ πατρίς καί ἱερός ἀθεραπευσία καί τάφος , μή διά φιλονικία πάντως πᾶς ἀπόλλυμι βάρβαρος ἐπίχαρτος γίγνομαι . τρεῖς δέ εἰμί βασιλεύς , εἴτε οὖν ὁ Λακωνικός δύναμις αὐτός δίδωμι εἴτε ἀφαιρέω καί συνομολογέω , καθίστημι τρόπος τις τοιόσδε , ὅς λέγω μέν καί πρότερος σύ , ὅμως δέ ἔτι καί νῦν ἀκούω . ἐάν ἐθέλω ὁ γένος σύ ὁ Διονύσιος τε καί Ἱππαρῖνος ἐπί σωτηρία Σικελία παύω ὁ νῦν πάρειμι κακός , τιμή ἑαυτοῦ καί γένος λαμβάνω εἰς τε ὁ ἔπειτα καί ὁ νῦν χρόνος , ἐπί οὗτος καλέω , ὥσπερ καί πρότερος λέγω , πρέσβυς ὅς ἄν ἐθέλω κύριος ποιέω ὁ διαλλάσσω τις αὐτόθεν εἴτε ἔξωθεν εἴτε ἀμφότερα—καὶ ὁπόσος ἄν συγχωρέω · οὗτος δέ ἔρχομαι νόμος μέν πρῶτος τίθημι καί πολιτεία τοιοῦτος , ἐν ὅς βασιλεύς ἁρμόζω γίγνομαι κύριος ἱερός τε καί ὅσος ἄλλος πρέπω ὁ γίγνομαι ποτέ εὐεργέτης , πόλεμος δέ καί εἰρήνη ἄρχω νομοφύλαξ ποιέω ἀριθμός τριάκοντα καί πέντε μετά τε δῆμος καί βουλή . δικαστήριον δέ ἄλλος μέν ἄλλος , θάνατος δέ καί φυγή ὁ τε πέντε καί τριάκοντα ὑπάρχω · πρός οὗτος τε ἐκλεκτός γίγνομαι δικαστής ἐκ ὁ νῦν ἀεί περυσινός ἄρχω , εἷς ἀπό ἕκαστος ὁ ἀρχή ὁ ἀγαθός δοκέω εἰμί καί δίκαιος · οὗτος δέ ὁ ἐπέρχομαι ἐνιαυτός δικάζω ὅσος θάνατος καί δεσμός καί μετάστασις ὁ πολίτης ·